《虞美人 燕支桃已谢，而人面桃始开，更拈此》
清代·沈纕

一枝寂寞窥金井。瘦减繁华影。几番泪雨涴胭脂。不奈飘零已到、洗妆时。

尹那相遇先偷匿。独让呈春色。玉人屡被燕莺催。只得凌红掩素、一起开。

作者简介：江苏长洲人，字蕙孙，号散花女史，又号玉香仙子。沈起凤女，诸生林衍潮妻。工词，有《绣馀集》、《翡翠楼诗文集》、《浣沙词》。